stanford-oval/wikipedia huggingface dataset:
Ma’alot-Tarshiha
Aiheesta muualla

Kuvia tai muita tiedostoja aiheesta Ma’alot-Tarshiha Wikimedia Commonsissa
| n k  Israelin hallintoalueet ja kaupungit |
| --- | --- |
Jerusalem:  Jerusalem  Bet Shemesh 
Pohjoinen:  Afula  Akko  Beit She’an  Karmiel  Kirjat Shmona  Ma'alot-Tarshiha  Migdal HaEmek  Nahariya  Nasaret  Nof HaGalil  Sakhnin  Shaghur  Shefa-Amr  Tamra  Tiberias  Safed 
Haifa:  Baqa-Jatt  Hadera  Haifa  Or Aqiva  Kirjat Ata  Kirjat Bialik  Kirjat Motzkin  Kirjat Yam  Tirat Carmel  Umm al-Fahm 
Keski-Israel:  Hod HaSharon  Kfar Saba  Lod  Modi'in-Maccabim-Re'ut  Ness Ziona  Netanya  Petah Tikva  Qalansuwa  Ra'annana  Ramla  Rehovot  Rishon LeZion  Rosh HaAyin  Al-Tayyiba  Tira  Yavne  Yehud-Monosson 
Tel Aviv:  Tel Aviv  Bat Yam  Bnei Brak  Givatayim  Herzliyya  Holon  Kirjat Ono  Or Yehuda  Ramat Gan  Ramat HaSharon 
Eteläinen:  Arad  Ashdod  Askalon  Beersheba  Dimona  Eilat  Kirjat Gat  Kirjat Malakhi  Netivot  Ofakim  Rahat  Sderot 
Juudea ja Samaria:  Ariel  Betar Illit  Ma’ale Adumim  Modi’in Illit
Nutsa Buzaladze

| Nutsa Buzaladze> ნუცა ბუზალაძე |
| --- | --- |
 Nutsa Buzaladze vuonna 2024.
Henkilötiedot
Koko nimi:  Nutsa Buzaladze
Syntynyt: 28. tammikuuta 1997 (ikä 28) Tbilisi, Georgia
Ammatti:  laulaja, lauluntekijä
Muusikko
Laulukielet:  englanti, georgia
Aktiivisena:  2011–
Tyylilajit:  pop
Soittimet:  kitara, piano
Aiheesta muualla
Kotisivut
  [ Muokkaa Wikidatassa ] [ ohje ]  
Nutsa Buzaladze (georg. ნუცა ბუზალაძე, s. 28. tammikuuta 1997 Tbilisi, Georgia) on georgialainen laulaja ja lauluntekijä. Hän edusti Georgiaa vuoden 2024 Eurovision laulukilpailussa Malmössä. Hänen kilpailukappaleensa oli nimeltään ”Firefighter”. Hän tuli kilpailun finaalissa 21. sijalle saatuaan yhteensä 34 pistettä, joista 19 yleisöltä ja 15 ammattiraadeilta.
Varhaiselämä

Buzaladze syntyi Georgian Tbilisissä, mutta varttui Turkissa. 5-vuotiaana hän esiintyi osana lastenyhtyettä, ja oli myöhemmin päävokalisti ja kitaristi toisessa yhtyeessä. 8-vuotiaana Buzaladze alkoi käymään pianonsoiton oppitunneilla.
Buzaladze on asunut Los Angelesissa, jossa hän myös kartutti musiikkikokemustaan sekä Dubaissa, jossa hänellä on pysyvä oleskelulupa vuodesta 2024 lähtien.
Ura

Buzaladze aloitti soolouransa musiikkialalla vuonna 2011 esiinnyttyään Georgia's Got Talent -ohjelmassa (Georgian versio Got Talent -ohjelmaformaatista). Vuonna 2014 Buzaladze saavutti kansainvälistä huomiota edustettuaan Georgiaa ja voitettuaan New Wave Music Festival -kilpailun Latvian Jūrmalassa. Seuraavien vuosien aikana Buzaladze osallistui useisiin musiikkikilpailuihin, kuten The Voice of Turkey (Turkin versio The Voice -ohjelmaformaatista), Two Stars Georgia -kilpailuun sekä Georgian versioihin Your Face Sounds Familiar ja Dancing with the Stars -kilpailuista. Buzaladze on myös tehnyt yhteistyötä belgianturkkilaisen laulajan Hadisen kanssa, joka toimi myös hänen valmentajanaan The Voice of Turkey -kilpailussa.
Vuonna 2017 Buzaladze julkaisi kappaleen nimeltä ”White Horses Run”, joka sijoittui toiseksi Georgian vuoden 2017 euroviisukarsinnassa. Vuonna 2019 Buzaladze julkaisi debyyttialbuminsa nimeltä Nutsa22, joka sisälsi cover-versioita georgialaisista kappaleista sekä englanninkielisiä alkuperäiskappaleita. Albumin julkaisun jälkeen Buzaladzen kappale ”Gelodebi” saavutti menestystä ja lisäksi hän julkaisi singlen, joka menestyi hyvin Venäjän musiikkimarkkinoilla.
Vuosina 2020 ja 2021 Buzaladze kilpaili Venäjän versiossa All Together Now -ohjelmaformaatista. Hän on esiintynyt myös Dubain 2020 maailmannäyttelyn yhteydessä sekä Dubai National Theatressa ja Dubain oopperatalossa. Vuonna 2021 Buzaladze kilpaili albanialaisen Kënga Magjike -laulukilpailun ”Kansainväliset artistit” -kategoriassa, jossa hän sijoittui toiseksi. Vuosina 2022 ja 2023 Buzaladze osallistui American Idol -kilpailun 21. tuotantokaudelle ja sijoittui kilpailussa Top 12 -joukkoon.
12. tammikuuta 2024 Buzaladzen ilmoitettiin olevan Georgian edustaja vuoden 2024 Eurovision laulukilpailussa Ruotsin Malmössä. Hänen euroviisukappaleensa ”Firefighter” julkaistiin 11. maaliskuuta 2024. Kappaleen ovat kirjoittaneet Darko Dimitrov ja Ada Satka. Buzaladze tuli kilpailun finaalissa 21. sijalle saatuaan yhteensä 34 pistettä, joista 19 yleisöltä ja 15 ammattiraadeilta.
Diskografia > EP-levyt

| Nimi | Yksityiskohdat |
| --- | --- |
Nutsa22:  Julkaistu: 1. toukokuuta 2019  Formaatit: digitaalinen lataus, striimaus
Diskografia > Singlet

| Nimi | Vuosi | Albumi / EP-levy |
| --- | --- | --- |
| ”White Horses Run” | 2017 | Nutsa22 |
| ”Nu mousmen” | 2019 | Albumittomat singlet |
| ”Ertad gvinda” | 2019 | Albumittomat singlet |
| ”Gelodebi” | 2019 | Albumittomat singlet |
| ”Guls rom ukvarde” | 2019 | Albumittomat singlet |
| ”Tetri ghame” | 2020 | Albumittomat singlet |
| ”Gatendes” | 2021 | Albumittomat singlet |
| ”Net” | 2021 | Albumittomat singlet |
| ”We Are One” | 2021 | Albumittomat singlet |
| ”Sul es aris” | 2021 | Albumittomat singlet |
| ”You Broke My Heart” | 2021 | Albumittomat singlet |
| ”Let U Go” | 2022 | Albumittomat singlet |
| ”Alive” | 2023 | Albumittomat singlet |
| ”L.O.V.E” | 2023 | Albumittomat singlet |
| ”Firefighter” | 2024 | Albumittomat singlet |
Käännös suomeksi
Emilia Palonen

| Emilia Palonen> Henkilötiedot |
| --- | --- |
Syntynyt: 1977 (ikä 47–48) Kuopio
Kansalaisuus:  Suomi
Arvonimi: dosentti
Koulutus ja ura
Tutkinnot:  University College London, Essexin yliopisto
Tutkimusalue:  politiikka
Mia Emilia Elisabeth Palonen (s. 1977 Kuopio) on suomalainen politiikantutkija. Hän on vuodesta 2025 yleisen valtio-opin apulaisprofessori Helsingin yliopistossa, jossa hän on työskennellyt vuodesta 2010. Palonen on tutkinut erityisesti populismia,polarisaatiota ja (lähi)demokratiaa sekä kaupunki- ja kulttuuripolitiikkaa ja muun muassa kulttuuripääkaupunkien ja Euroopan tuottamisen intellektuaalista historiaa.
Emilia Palonen valmistui kandidaatiksi (BA, Contemporary East European Studies) University College Londonista vuonna 2000 ja maisteriksi (MA, Ideology and Discourse Analysis) Essexin yliopistosta 2001. Hän väitteli Essexissä tammikuussa 2006. Hänen väitöskirjansa käsitteli Unkaria ja sen poliittista kahtiajakoa. Palosen professorina Essexissä oli tunnettu politiikan, populismin ja hegemonian teoreetikko Ernesto Laclau. Palonen on valtio-opin (erityisesti kulttuuripolitiikan) dosentti Jyväskylän yliopistossa vuodesta 2016 ja toimi valtio-opin lehtorina Helsingin yliopistossa 2010-13 ja 2015–2020, ja vuodesta 2022 yleisen valtio-opin vanhempi yliopistonlehtori. Vuosina 2022-25 Palonen toimii yhtenä datafikaatiotutkimuksen ohjelmajohtajista Helsingin yliopistossa ja johtaa tunteita, populismia ja polarisaatiota käsittelevää HEPP-tutkimusryhmää.
Palonen oli Ydin-lehden päätoimittaja 2007–2009. Hän oli perustamassa Politiikasta-verkkolehteä ja toimi sen ensimmäinen päätoimittajana. Palonen oli Valtiotieteellisen yhdistyksen puheenjohtaja (2018-2022). Vuosina 2021-25 Palonen on edustanut pohjoismaisia politiikantutkijoita heinän maailmanjärjestössään International Political Science Association. Tiedepolitiikassa aktiivinen Palonen on myös Tieteellisten seurain valtuuskunta aktiivi, ja vuosina 2023-24 sen varapuheenjohtaja.
Valtio-opin Emeritusprofessori Kari Palonen on Emilia Palosen setä, ja hänen äitinsä on entinen päätoimittaja Mai Koivula.
Julkaisuja

Palonen, Emilia & Saresma, Tuija (toim.): Jätkät & jytkyt: perussuomalaiset ja populismin retoriikka.  Tampere:  Vastapaino, 2017.  ISBN 978-951-768-617-4
Kovala, Urpo; Palonen, Emilia; Ruotsalainen, Maria & Saresma, Tuija (toim.): Populism on the Loose.  Jyväskylän yliopisto, 2018.  ISBN 978-951-39-7401-5  Teoksen verkkoversio.
Bad Ragaz

| Bad Ragaz |
| --- | --- |
 Bad Ragaz sijaitsee Reinjoen länsirannalla.
 lippu:  vaakuna
 Bad Ragaz sijaitsee Koillis-Sveitsissä.
 Bad Ragaz
 Koordinaatit: 47°0′34″N, 9°30′17″E 
Valtio:  Sveitsi
Kantoni:  Sankt Gallenin kantoni
Hallintoalue (Wahlkreis):  Sarganserland
Pinta-ala:  
 – Kokonaispinta-ala:  25,43 km²
Korkeus:  489-2 690 m
Väkiluku (joulukuu 2014):  5 705
 – Väestötiheys:  224 as./km²
 
 www.badragaz.ch 
Infobox OKVirheellinen NIMI-arvo: 
Bad Ragaz on kunta Koillis-Sveitsissä, Sankt Gallenin kantonissa. Kunnassa on vajaat 6 000 asukasta.
Sijainti

Bad Ragaz sijaitsee Reinjoen laaksossa, joen länsirannalla, Churin kaupungin pohjoispuolella, Liechtensteinin rajan tuntumassa.
Liikenne

Moottoritie A13 kulkee Bad Ragazin kautta. SBB:n rautatie Churista Sargansiin kulkee kunnan keskustan kautta.
Muuta

Bad Ragaz on tunnettua kylpyläaluetta, jonka ensimmäiset, läheisen Bad Pfäfersin alueen kuumiin lähteisiin perustuvat kylpylät rakennettiin 1840-luvulla.
Aiheesta muualla

Kuvia tai muita tiedostoja aiheesta Bad Ragaz Wikimedia Commonsissa
| n k Sankt Gallenin kantonin hallintoalueet ja kunnat |
| --- | --- |
Hallintoalue (saks. Wahlkreis) ja kunnat (77 kpl, 1.1.2013–)
 Rheintal: Altstätten •  Au • Balgach • Berneck • Diepoldsau • Eichberg • Marbach • Oberriet • Rebstein • Rheineck • Rüthi • St. Margrethen • Widnau
 Rorschach:  Berg • Goldach • Mörschwil •  Rorschach • Rorschacherberg • Steinach • Thal • Tübach • Untereggen
 Sarganserland: Bad Ragaz • Flums •  Mels • Pfäfers • Quarten • Sargans • Vilters-Wangs • Walenstadt
 See-Gaster: Amden • Benken • Eschenbach • Gommiswald • Kaltbrunn •  Rapperswil-Jona • Schänis • Schmerikon • Uznach • Weesen
 St. Gallen: Andwil • Eggersriet • Gaiserwald • Gossau • Häggenschwil • Muolen • St. Gallen • Waldkirch • Wittenbach
 Toggenburg: Bütschwil-Ganterschwil • Ebnat-Kappel • Hemberg • Kirchberg • Lichtensteig • Lütisburg • Mosnang • Neckertal • Nesslau • Oberhelfenschwil • Wattwil • Wildhaus-Alt St. Johann
 Werdenberg:  Buchs • Gams • Grabs • Sennwald • Sevelen • Wartau
 Wil: Degersheim • Flawil • Jonschwil • Niederbüren • Niederhelfenschwil • Oberbüren • Oberuzwil • Uzwil •  Wil • Zuzwil
Ramat HaSharon

| Ramat HaSharon |
| --- | --- |
 Ramat HaSharon ilmakuvassa.
 lippu:  vaakuna
 Ramat HaSharon
 Koordinaatit: 32°09′N, 34°50′E 
Valtio:  Israel
Hallintoalue:  Tel Aviv
Perustettu:  1923
Pinta-ala:  
 – Kokonaispinta-ala:  22 km²
Väkiluku (2017):  46 019
 
 ramat-hasharon.muni.il 
Infobox OKVirheellinen NIMI-arvo: 
Ramat HaSharon (hepr. ‏רמת השרון‎) on kaupunki Keski-Israelissa Tel Avivin hallintoalueella. Kaupunki on perustettu alun perin moshavana vuonna 1923 ja vuoden 2017 lopussa sen asukasluku oli 46 019.
Maantiede

Ramat HaSharon sijaitsee Israelin keskiosassa Tel Avivin kaupungin pohjoispuolella. Kaupunki on osa Tel Avivin nykyistä konurbaatiota, eli yhteen kasvanutta kaupunkialuetta. Kaupunkiin hallinnollisesti kuuluvan alueen pinta-ala on 22 km².
Historia

Ramat HaSharon perustettiin vuonna 1923, jolloin nykyisen kaupungin paikalla aloitti toimintansa pääasiassa sitrushedelmiä kasvattanut moshava. Sitrushedelmien viennistä tuli huomattavasti hankalampaa toisen maailmansodan aikana, jolloin paikalliset siirtyivät kasvattamaan kasviksia. Vuonna 1947 kaupungin asukasluku oli 1 150. Israelin itsenäisyyssota alkoi vuonna 1948 ja sodan jälkeen Ramat HaSharoniin perustettiin Israeliin saapuvien juutalaissiirtolaisten väliaikainen sijoitusleiri. Kaupungin asukasluku kasvoi, kun leirin asukkaat alkoivat vähitellen saada vakinaisia asuntoja. Kaupunki menetti pikku hiljaa maaseutuidyllinsä ja nykyisin Ramat HaSharon on osa Tel Avivin suurempaa rakennettua kaupunkialuetta.
Väestö

Ramat HaSharonin asukasluku oli Israelin tilastokeskuksen mukaan vuoden 2017 lopussa 46 019. Vuonna 2002 asukasluku oli 35 600, vuonna 1970 17 600 ja vuonna 1858 8 200.
Aiheesta muualla

Kuvia tai muita tiedostoja aiheesta Ramat HaSharon Wikimedia Commonsissa
| n k  Israelin hallintoalueet ja kaupungit |
| --- | --- |
Jerusalem:  Jerusalem  Bet Shemesh 
Pohjoinen:  Afula  Akko  Beit She’an  Karmiel  Kirjat Shmona  Ma'alot-Tarshiha  Migdal HaEmek  Nahariya  Nasaret  Nof HaGalil  Sakhnin  Shaghur  Shefa-Amr  Tamra  Tiberias  Safed 
Haifa:  Baqa-Jatt  Hadera  Haifa  Or Aqiva  Kirjat Ata  Kirjat Bialik  Kirjat Motzkin  Kirjat Yam  Tirat Carmel  Umm al-Fahm 
Keski-Israel:  Hod HaSharon  Kfar Saba  Lod  Modi'in-Maccabim-Re'ut  Ness Ziona  Netanya  Petah Tikva  Qalansuwa  Ra'annana  Ramla  Rehovot  Rishon LeZion  Rosh HaAyin  Al-Tayyiba  Tira  Yavne  Yehud-Monosson 
Tel Aviv:  Tel Aviv  Bat Yam  Bnei Brak  Givatayim  Herzliyya  Holon  Kirjat Ono  Or Yehuda  Ramat Gan  Ramat HaSharon 
Eteläinen:  Arad  Ashdod  Askalon  Beersheba  Dimona  Eilat  Kirjat Gat  Kirjat Malakhi  Netivot  Ofakim  Rahat  Sderot 
Juudea ja Samaria:  Ariel  Betar Illit  Ma’ale Adumim  Modi’in Illit
Or Yehuda

| Or Yehuda אוֹר יְהוּדָה >  أور یهودا |
| --- | --- |
 Näkymä kaupunkiin.
 lippu:  vaakuna
 Or Yehuda
 Koordinaatit: 32°02′N, 34°51′E 
Valtio:  Israel
Hallintoalue:  Tel Aviv
Väkiluku (2018):  36 864
Infobox OKVirheellinen NIMI-arvo: 
Or Yehuda (hepr. אוֹר יְהוּדָה‎, arab. أور یهودا‎) on kaupunki Israelissa Tel Avivin hallintoalueella. Vuoden 2018 lopussa kaupungin asukasluku oli 36 864.
Maantiede

Or Yehuda sijaitsee Israelissa noin 13 kilometriä Tel Avivin kaupungista itään.
Historia

Nimi Or Yehuda tarkoittaa Juudan valoa ja nimen paikka sai rabbina toimineen Judah Alkalain mukaan.
Or Yehudan alueella on ollut asutusta jo ennen nykyisen kaupungin perustamista. Raamatusta mainitun kaupungin Onon uskotaan sijainneen nykyisen Or Yehudan alueella. Sittemmin paikalla oli kaksi arabien asuttamaa kylää, Sakiyya ja Kafr Ana. Kylien arabiasukkaat joutuivat jättämään kotinsa Israelin asevoimien vallatessa alueen Israelin itsenäisyyssodan aikana kesäkuussa 1948.
Vuonna 1949 nykyisen Or Yehudan alueelle asettui juutalaisia siirtolaisia Libyasta ja Turkista. Olosuhteet paikalla olivat varsin alkeelliset. Vuosina 1950 ja 1951 paikalle perustettiin myös kaksi uusille siirtolaisille tarkoitettua telttaleiriä. Siirtolaisia tuli nyt myös esimerkiksi Irakista ja Romaniasta. Vakituisia rakennuksia siirtolaisille alettiin rakentaa vasta vuonna 1958. Nykyisin kaupungissa on esimerkiksi metalli-, tekstiili- ja elintarviketeollisuutta.
Väestö

Or Yehudan asukasluku oli vuoden 2018 lopulla 36 864. Vuonna 1958 vastaava lukema oli 12 500, vuonna 1963 hieman pienempi 10 100, vuonna 1970 12 300 ja vuonna 2002 28 600.
Aiheesta muualla

Kuvia tai muita tiedostoja aiheesta Or Yehuda Wikimedia Commonsissa
| n k  Israelin hallintoalueet ja kaupungit |
| --- | --- |
Jerusalem:  Jerusalem  Bet Shemesh 
Pohjoinen:  Afula  Akko  Beit She’an  Karmiel  Kirjat Shmona  Ma'alot-Tarshiha  Migdal HaEmek  Nahariya  Nasaret  Nof HaGalil  Sakhnin  Shaghur  Shefa-Amr  Tamra  Tiberias  Safed 
Haifa:  Baqa-Jatt  Hadera  Haifa  Or Aqiva  Kirjat Ata  Kirjat Bialik  Kirjat Motzkin  Kirjat Yam  Tirat Carmel  Umm al-Fahm 
Keski-Israel:  Hod HaSharon  Kfar Saba  Lod  Modi'in-Maccabim-Re'ut  Ness Ziona  Netanya  Petah Tikva  Qalansuwa  Ra'annana  Ramla  Rehovot  Rishon LeZion  Rosh HaAyin  Al-Tayyiba  Tira  Yavne  Yehud-Monosson 
Tel Aviv:  Tel Aviv  Bat Yam  Bnei Brak  Givatayim  Herzliyya  Holon  Kirjat Ono  Or Yehuda  Ramat Gan  Ramat HaSharon 
Eteläinen:  Arad  Ashdod  Askalon  Beersheba  Dimona  Eilat  Kirjat Gat  Kirjat Malakhi  Netivot  Ofakim  Rahat  Sderot 
Juudea ja Samaria:  Ariel  Betar Illit  Ma’ale Adumim  Modi’in Illit 
Paikallisia asuinrakennuksia.
Eilat

| Eilat (אֵילַת) |
| --- | --- |
 Näkymä Eilatiin.
 vaakuna
 Eilat
 Koordinaatit: 29°33′N, 34°57′E 
Valtio:  Israel
Hallintoalue:  Eteläinen
Perustettu:  1951
Väkiluku (2017):  50 724
 
 www.eilat.muni.il 
Infobox OKVirheellinen NIMI-arvo: 
Eilat (hepr. ‏אילת‎, Elat) on kaupunki Israelin eteläisessä kärjessä Punaisenmeren Akabanlahden rannalla. Vuoden 2017 lopussa Eilatin asukasluku oli 50 724. Eilatin läheisyydessä sijaitsee Jordanian satamakaupunki Akaba ja Egyptin Taba. Eilat on kuulunut arvonlisäverottomaan alueeseen vuodesta 1985. Kaupungissa sijaitsee Eilatin satama ja nykyisin matkailu muodostaa merkittävän osan kaupungin taloudesta. Akabanlahden koralliriutat ovat suosittu matkailukohde.
Merivedestä makeaa vettä tuottava desalinaatiolaitos käynnistettiin vuonna 1964.
Talous ja liikenne

Eilatin satama rakennettiin vuonna 1951 ja alun perin pientä satamaa laajennettiin huomattavasti vuoden 1956 jälkeen. Merenpohja syvenee nopeasti rannikolta merelle päin, mikä teki sataman rakentamisesta suhteellisen helppoa. Satamassa on öljysatama ja Eilatista kulkee öljyputket Välimeren rannikolle Askaloniin ja Haifaan. Maantiet yhdistävät Eilatin Israelin tiheämmin asutuille alueille pohjoisessa. Eilatin lentoasema sijaitsee heti kaupungista itään ja siltä lähtee lentoja Tel Aviviin ja Jerusalemiin.
Eilatin talouden tärkein haara perustui pitkään Timnan kuparikaivoksille. Vuonna 1968 kaivos työllisti 1 000 henkilöä, mutta se jouduttiin sulkemaan taloudellisten vaikeuksien takia vuonna 1975. Nykyisin kaupungissa toimii useita pieniä ja keskisuuria teollisuuslaitoksia. Kaupungissa harjoitettuihin teollisuuden aloihin kuuluvat esimerkiksi timantinhionta ja kalanjalostus. Myös matkailulla on merkittävä osuutensa paikallisessa taloudessa. Kaupungin pääasiallinen matkailukohde on Akabanlahden koralliriutta, minkä lisäksi kaupungissa järjestetään jazz-musiikin ja klassisen musiikin festivaalit. Kaupungista tehtiin matkailun edistämiseksi arvonlisäveroton alue vuonna 1985 ja samasta syystä kaupungin rannikolle on rakennettu keinotekoisia laguuneja.
Väestö

Eilatin asukasluku vuoden 2017 lopussa oli 50 724. Kuumuus ja kuivuus tekevät Eilatin olosuhteista suhteellisen ankarat, minkä takia Israelin valtio on pyrkinyt houkuttelemaan kaupunkiin asukkaita erityisten myönnytysten avulla.
Aiheesta muualla

Kuvia tai muita tiedostoja aiheesta Eilat Wikimedia Commonsissa
| n k  Israelin hallintoalueet ja kaupungit |
| --- | --- |
Jerusalem:  Jerusalem  Bet Shemesh 
Pohjoinen:  Afula  Akko  Beit She’an  Karmiel  Kirjat Shmona  Ma'alot-Tarshiha  Migdal HaEmek  Nahariya  Nasaret  Nof HaGalil  Sakhnin  Shaghur  Shefa-Amr  Tamra  Tiberias  Safed 
Haifa:  Baqa-Jatt  Hadera  Haifa  Or Aqiva  Kirjat Ata  Kirjat Bialik  Kirjat Motzkin  Kirjat Yam  Tirat Carmel  Umm al-Fahm 
Keski-Israel:  Hod HaSharon  Kfar Saba  Lod  Modi'in-Maccabim-Re'ut  Ness Ziona  Netanya  Petah Tikva  Qalansuwa  Ra'annana  Ramla  Rehovot  Rishon LeZion  Rosh HaAyin  Al-Tayyiba  Tira  Yavne  Yehud-Monosson 
Tel Aviv:  Tel Aviv  Bat Yam  Bnei Brak  Givatayim  Herzliyya  Holon  Kirjat Ono  Or Yehuda  Ramat Gan  Ramat HaSharon 
Eteläinen:  Arad  Ashdod  Askalon  Beersheba  Dimona  Eilat  Kirjat Gat  Kirjat Malakhi  Netivot  Ofakim  Rahat  Sderot 
Juudea ja Samaria:  Ariel  Betar Illit  Ma’ale Adumim  Modi’in Illit 
Eilatia valokuvassa vuonna 1963.
Eilatin satama.
Modi’in Illit

| Modi'in Illit (מוֹדִיעִין עִלִּית) |
| --- | --- |
 Modi'in Illit ilmakuvassa.
 Logo
 Modi'in Illit
 Koordinaatit: 31°55′50″N, 35°02′30″E 
Valtio:  Israel
Hallintoalue:  Juudea ja Samaria
Perustettu:  1996
Väkiluku (2017):  70 081
Infobox OKVirheellinen NIMI-arvo: 
Modi'in Illit (hepr. ‏מודיעין עילית‎, Modi’in Ilit) on  juutalaissiirtokunta Israelin vuoden 1967 jälkeen miehittämällä Länsirannalla. Suurin osa Modi'in Illitin asukkaista on ortodoksijuutalaisia ja se kuuluu nopeimmin kasvaviin Länsirannan siirtokuntiin. Vuoden 2017 lopussa sen asukasluku oli 70 081.
Maantiede

Modi'in Illit sijaitsee Israelin miehittämän Länsirannan alueella vain hieman ennen vuotta 1967 vallinneen rajalinjan ulkopuolella.
Historia

Modi'in Illitin alue kuuluu Länsirantaan, jonka Israel miehitti vuonna 1967 kuuden päivän sodan aikana. Sodan jälkeen syntyi siirtokuntaliike, jonka aikana juutalaisia siirtolaisia on muuttanut Israelin miehittämille alueille. Monet siirtolaisista ovat sionisteja, jotka ovat ajaneet alueiden liittämistä Israeliin.
Israelin tilastokeskuksen antamien tietojen mukaan Modi'in Illit perustettiin vuonna 1996. Joistakin muista siirtokunnista poiketen sen asukkaat eivät kuitenkaan olleet oikeastaan sionisteja. Siirtokuntaan muuttaneet siirtolaiset olivat pääasiassa ortodoksijuutalaisia. Ortodoksijuutalaisia on pidetty kultin tapaisena, eikä heille tarjottu asuntoja muista kaupungeista samalla, kun nopeasti kasvavat yhteisöt Jerusalemissa ja Tel Avivissa kärsivät asuntopulasta. Israelin valtiolle siirtokunta tarjosi mahdollisuuden levittää valtion rajaa. Siirtokunta sisällytettiin Länsirannan muurin sisälle, jonka rakennustyöt alkoivat vuonna 2002. Vuonna 2007 Israelin korkein oikeus määräsi muuria siirrettäväksi, koska se vei suhteettoman osan viereisen Bilinin palestiinalaiskylän maista. Purkutyöt alkoivat 2011 ja Modi'in Illitin suojaksi rakennettiin toinen betonieste.
Modi'in Illit on ollut esillä yhtenä mahdollisena alueena, joka saatettaisiin vaihtaa mahdollisissa rauhanneuvotteluissa palestiinalaisten kanssa muihin alueisiin.
Israelin siirtokuntia on väitetty laittomiksi, koska Geneven neljännen sopimuksen 49. artiklan 6. pykälän mukaan "valtaajavalta ei saa valtaamalleen alueelle karkottaa tai siirtää osaa omasta siviiliväestöstään." Israel kiistää väitteen, koska se ei ole tehnyt sopimuksen mainitsemia karkotuksia tai siirtoja.
Väestö

Modi'in Illitin asukasluku vuoden 2017 lopussa oli 70 081. Siirtokunnan asukkaista lähes kaikki ovat ortodoksijuutalaisia. Yhteisön syntyvyys on erittäin korkeaa ja Modi'in Illit kuuluukin Länsirannan nopeimmin kasvaviin juutalaissiirtokuntiin.
Kansainvälisoikeudellinen asema

Israelin siirtokuntia on väitetty laittomiksi, koska Geneven neljännen sopimuksen 49. artiklan 6. pykälän mukaan "valtaajavalta ei saa valtaamalleen alueelle karkottaa tai siirtää osaa omasta siviiliväestöstään." Haagin kansainvälinen tuomioistuin antoi 9. heinäkuuta 2004 neuvoa antavan lausunnon, jossa se katsoi, että Israelin siirtokunnat olivat kansainvälisen oikeuden vastaisia. Israel on kiistänyt väitteet siirtokuntien laittomuudesta, koska se katsoo, ettei ole tehnyt sopimuksen mainitsemia karkotuksia tai siirtoja.
Aiheesta muualla

Kuvia tai muita tiedostoja aiheesta Modi’in Illit Wikimedia Commonsissa
| n k  Israelin hallintoalueet ja kaupungit |
| --- | --- |
Jerusalem:  Jerusalem  Bet Shemesh 
Pohjoinen:  Afula  Akko  Beit She’an  Karmiel  Kirjat Shmona  Ma'alot-Tarshiha  Migdal HaEmek  Nahariya  Nasaret  Nof HaGalil  Sakhnin  Shaghur  Shefa-Amr  Tamra  Tiberias  Safed 
Haifa:  Baqa-Jatt  Hadera  Haifa  Or Aqiva  Kirjat Ata  Kirjat Bialik  Kirjat Motzkin  Kirjat Yam  Tirat Carmel  Umm al-Fahm 
Keski-Israel:  Hod HaSharon  Kfar Saba  Lod  Modi'in-Maccabim-Re'ut  Ness Ziona  Netanya  Petah Tikva  Qalansuwa  Ra'annana  Ramla  Rehovot  Rishon LeZion  Rosh HaAyin  Al-Tayyiba  Tira  Yavne  Yehud-Monosson 
Tel Aviv:  Tel Aviv  Bat Yam  Bnei Brak  Givatayim  Herzliyya  Holon  Kirjat Ono  Or Yehuda  Ramat Gan  Ramat HaSharon 
Eteläinen:  Arad  Ashdod  Askalon  Beersheba  Dimona  Eilat  Kirjat Gat  Kirjat Malakhi  Netivot  Ofakim  Rahat  Sderot 
Juudea ja Samaria:  Ariel  Betar Illit  Ma’ale Adumim  Modi’in Illit 
Tervetulokyltti.
Rehovot

| Rehovot (רְחוֹבוֹת‬) |
| --- | --- |
 Rehovot ilmakuvassa
 vaakuna
 Rehovot
 Koordinaatit: 31°53′42″N, 34°48′30″E 
Valtio:  Israel
Hallintoalue:  Keski-Israel
Väkiluku (2018):  141 579
 
 www.rehovot.muni.il 
Infobox OKVirheellinen NIMI-arvo: 
Rehovot (hepr. רְחוֹבוֹת‬) on kaupunki Israelin Keski-Israelin hallintoalueella. Rehovotin juutalaisen siirtokunnan perustivat Puolasta saapuneet siirtolaiset vuonna 1890, ja vuoden 2018 lopussa kaupungin asukasluku oli 141 579. Kaupungissa sijaitsee esimerkiksi Weizmannin tiedeinstituutti ja Heprealaisen yliopiston maataloudenlaitos.